arnastofnun/IGC-2024 huggingface dataset:
Breyting á IV. viðauka við EES-samninginn Nefndarálit - þingskjal nr. 1218

132. löggjafarþing 2005–2006.

Þskj. 1218 - 686. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 102/2005, um breytingu á IV. viðauka (Orka) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Ólöfu Hrefnu Kristjánsdóttur frá utanríkisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 102/2005 frá 8. júlí 2005, um breytingu á IV. viðauka (Orka) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2001/77/EB frá 27. september 2001 um að auka framleiðslu rafmagns með endurnýjanlegum orkugjöfum til notkunar á innri raforkumarkaði.

Markmið gerðarinnar er að hvetja til frekari notkunar á raforku sem framleidd er með endurnýjanlegum orkugjöfum og er gert ráð fyrir að EES-ríkin setji sér markmið um að auka slíka raforkuframleiðslu.

Innleiðing gerðarinnar kallar á lagabreytingar hér á landi.

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Drífa Hjartardóttir.

Jón Gunnarsson.

Bjarni Benediktsson.
Breyting á XI. viðauka við EES-samninginn Nefndarálit - þingskjal nr. 1219

132. löggjafarþing 2005–2006.

Þskj. 1219 - 687. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 105/2005, um breytingu á XI. viðauka (Fjarskiptaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Ólöfu Hrefnu Kristjánsdóttur frá utanríkisráðuneyti og Þórhall Vilhjálmsson frá forsætisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 105/2005 frá 8. júlí 2005, um breytingu á XI. viðauka (Fjarskiptaþjónusta) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2003/98/EB frá 17. nóvember 2003 um endurnotkun upplýsinga frá hinu opinbera.

Tilskipunin mælir fyrir um lágmarkssamræmingu á reglum um notkun opinberra upplýsinga sem almenningi er heimill aðgangur að. Mælt er fyrir um lágmarksreglur um aðgang, meðferð umsókna, skilmála fyrir notkun upplýsinga, upplýsingaskyldu um rétthafa verndaðra verka, form, gjaldtöku, jafnræði o.fl. Þá er gert ráð fyrir að takmarkanir megi setja í þágu persónuverndar og friðhelgi einkalífs, höfundaréttar og lögverndar annarra hugverka.

Innleiðing gerðarinnar kallar á lagabreytingar hér á landi og hefur forsætisráðherra þegar lagt fram frumvarp til laga um breytingu á upplýsingalögum, nr. 50/1996 (þskj. 1020, 690. mál) sem nú er til meðferðar í allsherjarnefnd.

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Drífa Hjartardóttir.

Jón Gunnarsson.

Bjarni Benediktsson.
Fullgilding Hoyvíkur-samningsins Nefndarálit - þingskjal nr. 1223

132. löggjafarþing 2005–2006.

Þskj. 1223 - 683. mál.

Nefndarálit um till. til þál. um fullgildingu Hoyvíkur-samningsins milli ríkisstjórnar Íslands annars vegar og ríkisstjórnar Danmerkur og heimastjórnar Færeyja hins vegar.

Frá utanríkismálanefnd.

Nefndin hefur fjallað um málið og fengið á sinn fund Grétar Má Sigurðsson frá utanríkisráðuneyti.

Með tillögunni er leitað heimildar Alþingis til að fullgilda samning milli ríkisstjórnar Íslands annars vegar og ríkisstjórnar Danmerkur og heimastjórnar Færeyja hins vegar, sem undirritaður var í Hoyvík í Færeyjum 31. ágúst 2005.

Markmið samningsins er að koma á fót sameiginlegu efnahagssvæði á yfirráðasvæðum Íslands og Færeyja. Samningurinn nær til vöruviðskipta, þjónustuviðskipta, frjálsrar farar fólks og búseturéttar, fjármagnsflutninga og fjárfestinga, staðfesturéttar, samkeppni, ríkiseinkasölu, ríkisaðstoðar og opinberra innkaupa. Jafnframt tekur samningurinn til fullrar fríverslunar með landbúnaðarvörur sem er nýmæli í samningum Íslands við önnur ríki. Grunnregla samningsins er bann við mismunun á grundvelli ríkisfangs, staðfestustaðar eða upprunastaðar vöru en felur þó ekki í sér samræmingu löggjafar á þeim sviðum sem samningurinn nær til.

Nefndin telur samninginn mikilvægan áfanga í samvinnu og auknum viðskiptum milli landanna og leggur áherslu á að kannað verði að veita Grænlandi aðild að samningnum, eins og 11. gr. hans gerir ráð fyrir, og þannig verði myndað eitt vestnorrænt efnahagssvæði.

Samhliða tillögu þessari lagði utanríkisráðherra fram frumvarp til laga um breytingu á ýmsum lögum vegna fullgildingar samningsins (þskj. 998, 682. mál).

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Jón Gunnarsson.

Bjarni Benediktsson.
Norðurlandasamningur um almannaskráningu Nefndarálit - þingskjal nr. 1230

132. löggjafarþing 2005–2006.

Þskj. 1230 - 609. mál.

Nefndarálit um till. til þál. um staðfestingu Norðurlandasamnings um almannaskráningu.

Frá utanríkismálanefnd.

Nefndin hefur fjallað um málið.

Með tillögunni er leitað heimildar Alþingis til að staðfesta samning milli Danmerkur, Finnlands, Íslands, Noregs og Svíþjóðar um almannaskráningu sem gerður var í Stokkhólmi 1. nóvember 2004.

Meginmarkmið hins nýja Norðurlandasamnings um almannaskráningu er að einfalda ferlið við flutninga fólks milli ríkja á Norðurlöndunum svo fólk geti fyrr notið réttinda og borið skyldur í nýja búsetulandinu. Gert er ráð fyrir því að tekin verði upp rafræn samskipti og hið svokallaða samnorræna flutningsvottorð lagt niður í núverandi mynd.

Fullgilding samnings þessa kallar á lagabreytingar hér á landi og hefur dómsmálaráðherra þegar lagt fram lagafrumvarp þar að lútandi (þskj. 822, 567. mál).

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Drífa Hjartardóttir.

Jón Gunnarsson.

Bjarni Benediktsson.
Samningur um framkvæmd, beitingu og þróun Schengen-gerðanna Nefndarálit - þingskjal nr. 1231

132. löggjafarþing 2005–2006.

Þskj. 1231 - 662. mál.

Nefndarálit um till. til þál. um staðfestingu samnings milli Ríkjasambandsins Sviss, lýðveldisins Íslands og Konungsríkisins Noregs um framkvæmd, beitingu og þróun Schengen-gerðanna og viðmiðanir og fyrirkomulag við að ákvarða hvaða ríki skuli fara með beiðni um hæli sem lögð er fram í Sviss, á Íslandi eða í Noregi.

Frá utanríkismálanefnd.

Nefndin hefur fjallað um málið og fengið á sinn fund Högna S. Kristjánsson frá utanríkisráðuneyti og Jóhann Jóhannsson og Rósu Dögg Flosadóttur frá dómsmálaráðuneyti.

Með tillögunni er leitað heimildar Alþingis til að staðfesta samning Íslands og Noregs við Sviss um framkvæmd, beitingu og þróun Schengen-gerðanna og viðmiðanir og fyrirkomulag við að ákvarða hvaða ríki skuli fara með beiðni um hæli sem lögð er fram í Sviss, á Íslandi eða í Noregi, sem gerður var 17. desember 2004. Samningurinn er þáttur í aðild Sviss að Schengen-samstarfinu og Dyflinnar-samningnum.

Fullgilding samnings þessa kallar á lagabreytingar hér á landi og mun lagafrumvarp þess efnis verða lagt fram innan tíðar.

Nefndin leggur til að tillagan verði samþykkt óbreytt.

Alþingi, 19. apríl 2006.

Halldór Blöndal,

form., frsm.

Össur Skarphéðinsson.

Drífa Hjartardóttir.

Jón Gunnarsson.

Bjarni Benediktsson.
Frestun á fundum Alþingis Þingsályktun - þingskjal nr. 1280

132. löggjafarþing 2005–2006.

Nr. 6/132.

Þskj. 1280 - 796. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 4. maí 2006 til 30. maí 2006.

Samþykkt á Alþingi 4. maí 2006.
Aðgangur að opinberum gögnum um öryggismál Stjórnartillaga - þingskjal nr. 1284

132. löggjafarþing 2005–2006.

Þskj. 1284 - 803. mál.

Tillaga til þingsályktunar um aðgang að opinberum gögnum um öryggismál.

Flm.: Forsætisráðherra.

Alþingi ályktar að fela ríkisstjórninni að skipa nefnd undir formennsku stjórnarformanns persónuverndar og með þátttöku þjóðskjalavarðar, forseta Sögufélags, skrifstofustjóra Alþingis og formanns stjórnmálafræðiskorar félagsvísindadeildar Háskóla Íslands til að annast skoðun gagna sem snerta öryggismál Íslands, innra og ytra öryggi, á árunum 1945–1991 í vörslu opinberra aðila og ákveða í samráði við forsætisráðuneyti, utanríkisráðuneyti og dóms- og kirkjumálaráðuneyti frjálsan aðgang fræðimanna að þeim.

Greinargerð.

Ríkisstjórnin hefur samþykkt að tillögu forsætisráðherra, utanríkisráðherra og dóms- og kirkjumálaráðherra að fela forsætisráðherra að leggja fram á Alþingi tillögu til þingsályktunar um aðgang að opinberum gögnum um öryggismál.

Nokkrar umræður hafa orðið um nauðsyn þess að rannsökuð séu opinber gögn að því er varðar innra öryggi íslenska ríkisins á tímum kalda stríðsins, til þess að fá úr því skorið hvort þar sé að finna upplýsingar um persónulega hagi einstaklinga eða dæmi um ólögmæta upplýsingaöflun. Rannsókn af þessu tagi ber ekki árangur nema gögn séu gerð aðgengileg þeim sem að henni vinna.

Nauðsynlegt er að opinber skjalasöfn séu opnuð í þessu skyni og veittur verði aðgangur að þeim til að taka af öll tvímæli um það sem þar er að finna. Í þeim tilgangi er þessi tillaga flutt.

Í hópi nefndarmanna samkvæmt tillögunni er að finna hæfa sérfræðinga til að vinna að þessu verki í samráði við þau ráðuneyti sem hlut eiga að máli og skulu opna skjalasöfn sín til að tillagan nái tilgangi sínum. Undir opinbera aðila í tillögunni falla Landssími Íslands, dómstólar og lögregluyfirvöld.

Nefndin skal ljúka störfum með skýrslu til Alþingis eigi síðar en í árslok 2006.
Samningur milli Íslands og Færeyja um fiskveiðar innan íslenskrar og færeyskrar lögsögu Nefndarálit - þingskjal nr. 1285

132. löggjafarþing 2005–2006.

Þskj. 1285 - 610. mál.

Nefndarálit um till. til þál. um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2006.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti, Jón B. Jónasson frá sjávarútvegsráðuneyti, Friðrik J. Arngrímsson frá Landssambandi íslenskra útvegsmanna, Teit Gylfason frá Sambandi íslenskra fiskframleiðenda, Helga Laxdal frá Vélstjórafélagi Íslands og Arthur Bogason frá Landssambandi smábátaeigenda.

Með tillögunni er leitað heimildar Alþingis til að staðfesta samning milli Íslands og Færeyja um fiskveiðar innan íslenskrar og færeyskrar lögsögu á árinu 2006 sem gengið var frá með bréfaskiptum í Reykjavík og Þórshöfn 16. janúar sl.

Í samningnum er, líkt og í samningi sömu aðila á síðasta ári, kveðið á um að færeyskum skipum sé heimilt á loðnuvertíðinni 2006/2007 að veiða allt að 10.000 lestir af loðnu innan lögsögu Íslands úr veiðiheimildum sem fengnar eru með samningum færeyskra og grænlenskra stjórnvalda. Kveðið er á um gagnkvæmar heimildir skipa hvors aðila til kolmunnaveiða innan lögsögu hins á árinu 2006 og að íslenskum skipum verði heimilt að veiða allt að 1.300 lestir af makríl og 2.000 lestir af síld annarri en norsk-íslenskri innan færeyskrar lögsögu á árinu 2006 auk ákvæðis um gagnkvæma heimild til tilraunaveiða á túnfiski innan lögsögu hvors aðila. Sem fyrr er í samningnum kveðið á um gagnkvæma heimild skipa hvors aðila til veiða á norsk-íslenskri síld innan lögsögu hins á árinu 2006. Samningurinn kveður því á um allar veiðar á uppsjávarfiski í lögsögu hvors aðila fyrir komandi veiðitímabil. Loks er rétt að geta þess að sjávarútvegsráðherra er falið að taka til athugunar og ákvörðunar fyrir 20. júní 2006 hvort takmörkunum á vinnslu á loðnu um borð í færeyskum skipun og löndun hennar verði aflétt.

Loks getur nefndin þess að veiðiheimildir á grundvelli samnings landanna frá 1976 um botnfiskveiðar verða óbreyttar á milli ára eða 5.600 lestir af botnfiski.

Nefndin leggur til að tillagan verði samþykkt óbreytt.

Alþingi, 3. maí 2006.

Halldór Blöndal,

form., frsm.

Össur Skarphéðinsson.

Magnús Stefánsson.

Drífa Hjartardóttir.

Bjarni Benediktsson.

Steingrímur J. Sigfússon.

Jónína Bjartmarz.

Þórunn Sveinbjarnardóttir.
Samningur um tölvubrot Nefndarálit - þingskjal nr. 1286

132. löggjafarþing 2005–2006.

Þskj. 1286 - 692. mál.

Nefndarálit um till. til þál. um fullgildingu samnings um tölvubrot.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar og Ragnheiði Ýr Karlsdóttur frá utanríkisráðuneyti og Róbert Spanó frá refsiréttarnefnd.

Með tillögunni er leitað heimildar Alþingis til að fullgilda samning um tölvubrot (e. Convention on Cybercrime) sem gerður var í Búdapest 23. nóvember 2001 og undirritaður af Íslands hálfu 30. nóvember sama ár.

Samningur um tölvubrot er gerður á vegum Evrópuráðsins og er fyrsti alþjóðasamningurinn sem fjallar um glæpi sem framdir eru um alnetið eða önnur tölvunet. Nær efni hans sérstaklega til höfundaréttar, fölsunar og svika sem tengjast tölvum, barnakláms og brota gegn öryggi tölvukerfa, tölvuneta og tölvugagna.

Dómsmálaráðherra hefur þegar lagt fram frumvarp til laga um breyting á almennum hegningarlögum til að aðlaga ákvæði íslenskrar löggjafar efni samningsins (þskj. 609, 619. mál).

Nefndin ræddi ítarlega skilgreiningu á hugtakinu barnaklám sem er að finna í 2. mgr. 9. gr. samningsins og þá heimild sem aðildarríkjunum er veitt til að gera undanþágur frá b- og c-lið 2. mgr. 9. gr. Í nefndinni kom fram það sjónarmið að ekki skyldi nýta heimild til fyrirvara við b- og c-lið 2. mgr. 9. gr. Össur Skarphéðinsson, Steingrímur J. Sigfússon og Þórunn Sveinbjarnardóttir rita undir nefndarálitið með fyrirvara varðandi það atriði.

Nefndin leggur til að tillagan verði samþykkt óbreytt.

Alþingi, 3. maí 2006.

Halldór Blöndal,

form., frsm.

Össur Skarphéðinsson,

með fyrirvara.

Magnús Stefánsson.

Drífa Hjartardóttir.

Bjarni Benediktsson.

Steingrímur J. Sigfússon,

með fyrirvara.

Jónína Bjartmarz.

Þórunn Sveinbjarnardóttir,

með fyrirvara.
Samstarf Vestur-Norðurlanda um markmið í fiskveiðimálum Þingsályktun - þingskjal nr. 1348

132. löggjafarþing 2005–2006.

Nr. 7/132.

Þskj. 1348 - 297. mál.

Þingsályktun um samstarf Vestur-Norðurlanda um markmið í fiskveiðimálum gagnvart Evrópusambandinu.

Alþingi ályktar, með hliðsjón af ályktun Vestnorræna ráðsins á ársfundi 2004, að fela ríkisstjórninni, í samvinnu við landsstjórnir Færeyja og Grænlands, að efla samstarf Vestur- Norðurlanda um ýmis markmið í fiskveiðimálum gagnvart Evrópusambandinu.

Samþykkt á Alþingi 2. júní 2006.
Rannsóknir á loftslagsbreytingum við Norður-Atlantshaf Þingsályktun - þingskjal nr. 1349

132. löggjafarþing 2005–2006.

Nr. 8/132.

Þskj. 1349 - 298. mál.

Þingsályktun um átak í rannsóknum á loftslagsbreytingum við Norður-Atlantshaf.

Alþingi ályktar, með hliðsjón af ályktun Vestnorræna ráðsins á ársfundi 2004, að fela ríkisstjórninni, í samvinnu við landsstjórnir Færeyja og Grænlands, að semja framkvæmdaáætlun um markvisst átak í rannsóknum á loftslagsbreytingum við Norður-Atlantshaf.

Samþykkt á Alþingi 2. júní 2006.
Samstarf vestnorrænna landa í orkumálum Þingsályktun - þingskjal nr. 1350

132. löggjafarþing 2005–2006.

Nr. 9/132.

Þskj. 1350 - 299. mál.

Þingsályktun um eflingu samstarfs vestnorrænna landa í orkumálum.

Alþingi ályktar, með hliðsjón af ályktun Vestnorræna ráðsins á ársfundi 2004, að fela ríkisstjórninni, í samvinnu við landsstjórnir Færeyja og Grænlands, að efla samstarf vestnorrænna landa í orkumálum.

Samþykkt á Alþingi 2. júní 2006.
Stofnun og fjármögnun vestnorrænna rithöfundanámskeiða Þingsályktun - þingskjal nr. 1351

132. löggjafarþing 2005–2006.

Nr. 10/132.

Þskj. 1351 - 541. mál.

Þingsályktun um að styðja stofnun og fjármögnun vestnorrænna rithöfundanámskeiða.

Alþingi ályktar, með hliðsjón af ályktun Vestnorræna ráðsins á ársfundi 2005, að fela ríkisstjórninni, í samvinnu við landsstjórnir Færeyja og Grænlands, að styðja stofnun og fjármögnun vestnorrænna rithöfundanámskeiða.

Samþykkt á Alþingi 2. júní 2006.
Samstarf til að styrkja rannsóknir á hvalastofnum í Norður-Atlantshafi Þingsályktun - þingskjal nr. 1352

132. löggjafarþing 2005–2006.

Nr. 11/132.

Þskj. 1352 - 542. mál.

Þingsályktun um samstarf til að styrkja rannsóknir á hvalastofnum í Norður-Atlantshafi.

Alþingi ályktar, með hliðsjón af ályktun Vestnorræna ráðsins á ársfundi 2005, að fela ríkisstjórninni, í samvinnu við landsstjórnir Færeyja og Grænlands, að efna til samstarfs til að styrkja rannsóknir á hvalastofnum í Norður-Atlantshafi, þar með talið að tryggja að fundnar verði raunhæfar tölur um stofnstærðir jafnt friðaðra sem kvótaveiddra hvala í Norður- Atlantshafi.

Samþykkt á Alþingi 2. júní 2006.
Samstarf Vestur-Norðurlanda um baráttu fyrir sjálfbærri nýtingu náttúruauðæfa og umhverfisvernd Þingsályktun - þingskjal nr. 1353

132. löggjafarþing 2005–2006.

Nr. 12/132.

Þskj. 1353 - 543. mál.

Þingsályktun um samstarf Vestur-Norðurlanda í alþjóðlegri baráttu fyrir sjálfbærri nýtingu náttúruauðæfa, umhverfisvernd og notkun umhverfisvænna orkulinda.

Alþingi ályktar, með hliðsjón af ályktun Vestnorræna ráðsins á ársfundi 2005, að fela ríkisstjórninni, í samvinnu við landsstjórnir Færeyja og Grænlands, að hefja samstarf um að Vestur-Norðurlönd standi saman í fararbroddi í alþjóðlegri baráttu fyrir sjálfbærri nýtingu náttúruauðæfa, umhverfisvernd og notkun umhverfisvænna orkulinda.

Samþykkt á Alþingi 2. júní 2006.
Breyting á II. viðauka við EES-samninginn Þingsályktun - þingskjal nr. 1354

132. löggjafarþing 2005–2006.

Nr. 13/132.

Þskj. 1354 - 685. mál.

Þingsályktun um staðfestingu ákvörðunar sameiginlegu EES-nefndarinnar nr. 31/2005, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 31/2005 frá 11. mars 2005, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2004/22/EB frá 31. mars 2004 um mælitæki.

Samþykkt á Alþingi 2. júní 2006.
Breyting á IV. viðauka við EES-samninginn Þingsályktun - þingskjal nr. 1355

132. löggjafarþing 2005–2006.

Nr. 14/132.

Þskj. 1355 - 686. mál.

Þingsályktun um staðfestingu ákvörðunar sameiginlegu EES-nefndarinnar nr. 102/2005, um breytingu á IV. viðauka (Orka) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 102/2005 frá 8. júlí 2005, um breytingu á IV. viðauka (Orka) við EES-samninginn frá 2. maí 1992, og að fella inn í samninginn tilskipun Evrópuþingsins og ráðsins 2001/77/EB frá 27. september 2001 um að auka framleiðslu rafmagns með endurnýjanlegum orkugjöfum til notkunar á innri raforkumarkaði.

Samþykkt á Alþingi 2. júní 2006.
Breyting á XI. viðauka við EES-samninginn Þingsályktun - þingskjal nr. 1356

132. löggjafarþing 2005–2006.

Nr. 15/132.

Þskj. 1356 - 687. mál.

Þingsályktun um staðfestingu ákvörðunar sameiginlegu EES-nefndarinnar nr. 105/2005, um breytingu á XI. viðauka (Fjarskiptaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 105/2005 frá 8. júlí 2005, um breytingu á XI. viðauka (Fjarskiptaþjónusta) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2003/98/EB frá 17. nóvember 2003 um endurnotkun upplýsinga frá hinu opinbera.

Samþykkt á Alþingi 2. júní 2006.
Samningur milli Fríverslunarsamtaka Evrópu og lýðveldisins Suður-Kóreu Þingsályktun - þingskjal nr. 1357

132. löggjafarþing 2005–2006.

Nr. 16/132.

Þskj. 1357 - 671. mál.

Þingsályktun um fullgildingu samnings milli ríkja Fríverslunarsamtaka Evrópu og lýðveldisins Suður-Kóreu.

Alþingi ályktar að heimila ríkisstjórninni að fullgilda fyrir Íslands hönd samning milli ríkja Fríverslunarsamtaka Evrópu (EFTA) og lýðveldisins Suður-Kóreu sem undirritaður var í Hong Kong 15. desember 2005.

Samþykkt á Alþingi 2. júní 2006.
Samningur um framkvæmd, beitingu og þróun Schengen-gerðanna Þingsályktun - þingskjal nr. 1358

132. löggjafarþing 2005–2006.

Nr. 17/132.

Þskj. 1358 - 662. mál.

Þingsályktun um staðfestingu samnings milli Ríkjasambandsins Sviss, lýðveldisins Íslands og Konungsríkisins Noregs um framkvæmd, beitingu og þróun Schengen-gerðanna og viðmiðanir og fyrirkomulag við að ákvarða hvaða ríki skuli fara með beiðni um hæli sem lögð er fram í Sviss, á Íslandi eða í Noregi.

Alþingi ályktar að heimila ríkisstjórninni að staðfesta fyrir Íslands hönd samning milli Ríkjasambandsins Sviss, lýðveldisins Íslands og Konungsríkisins Noregs um framkvæmd, beitingu og þróun Schengen-gerðanna og viðmiðanir og fyrirkomulag við að ákvarða hvaða ríki skuli fara með beiðni um hæli sem lögð er fram í Sviss, á Íslandi eða í Noregi, sem gerður var í Brussel 17. desember 2004.

Samþykkt á Alþingi 2. júní 2006.
Norðurlandasamningur um almannaskráningu Þingsályktun - þingskjal nr. 1359

132. löggjafarþing 2005–2006.

Nr. 18/132.

Þskj. 1359 - 609. mál.

Þingsályktun um staðfestingu Norðurlandasamnings um almannaskráningu.

Alþingi ályktar að heimila ríkisstjórninni að staðfesta fyrir Íslands hönd samning milli Danmerkur, Finnlands, Íslands, Noregs og Svíþjóðar um almannaskráningu sem gerður var í Stokkhólmi 1. nóvember 2004.

Samþykkt á Alþingi 2. júní 2006.
Samningur milli Íslands og Færeyja um fiskveiðar innan íslenskrar og færeyskrar lögsögu Þingsályktun - þingskjal nr. 1360

132. löggjafarþing 2005–2006.

Nr. 19/132.

Þskj. 1360 - 610. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2006.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 2006 sem gengið var frá með bréfaskiptum í Þórshöfn og Reykjavík 16. janúar 2006.

Samþykkt á Alþingi 2. júní 2006.
Þjóðarblóm Íslendinga Þingsályktun - þingskjal nr. 1375

132. löggjafarþing 2005–2006.

Nr. 20/132.

Þskj. 1375 - 455. mál.

Þingsályktun um þjóðarblóm Íslendinga.

Alþingi ályktar að holtasóley ( Dryas octopetala) verði þjóðarblóm Íslendinga.

Samþykkt á Alþingi 2. júní 2006.
Stefnumótandi byggðaáætlun 2006–2009 Breytingartillaga - þingskjal nr. 1464

132. löggjafarþing 2005–2006.

Þskj. 1464 - 391. mál.

Breytingartillögur við till. til þál. um stefnumótandi byggðaáætlun fyrir árin 2006–2009.

Frá iðnaðarnefnd.

1. Á eftir orðinu „Miðausturlands“ í 2. mgr. komi: og annarra mikilvægra atvinnu- og þjónustumiðstöðva á landsbyggðinni.

2. Á eftir 2. mgr. komi ný málsgrein sem orðist svo:

Á gildistíma byggðaáætlunar skulu stjórnvöld hafa þrjú meginatriði að leiðarljósi:

a. Að stórefla menntun á landsbyggðinni.

b. Að fjölga opinberum störfum á landsbyggðinni.

c. Að efla Byggðastofnun og gera henni kleift með framlögum í fjárlögum að sinna mikilvægum verkefnum á sviði byggðamála.

3. Eftirfarandi breytingar verði á 3. mgr.:

a. 1. tölul. orðist svo: Bættar samgöngur: Unnið verði að samgöngubótum og þróun almenningssamgangna á landsbyggðinni samkvæmt samgönguáætlun sem taki mið af mikilvægi þeirra fyrir eflingu byggðar. Byggðastofnun skal í samvinnu við Vegagerðina leggja mat á slík verkefni.

b. 2. tölul. orðist svo: Efling sveitarstjórnarstigsins: Hafið verði markvisst samstarf milli ríkis og sveitarfélaga um flutning verkefna frá ríki til sveitarfélaga. Jafnframt verði unnið að sameiningu eða samvinnu sveitarfélaga á heildstæðum atvinnu- og þjónustusvæðum sem taki við slíkri starfsemi.